
ELŐZETES HATÁSVIZSGÁLAT

[bookmark: _GoBack]a Budapest Főváros Önkormányzata 2020. évi összevont költségvetéséről szóló
…/2020. (… …) önkormányzati rendelet megalkotásához


A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen

· társadalmi, gazdasági, költségvetési hatásait,
· környezeti és egészségi következményeit,
· adminisztratív terheket befolyásoló hatásait, valamint
· a jogszabály megalkotásának szükségességét, a jogalkotás elmaradásának várható következményeit, és
· a jogszabály alkalmazásához szükséges személyi, szervezeti, tárgyi és pénzügyi feltételeket.

A törvényi előírásnak megfelelően a Budapest Főváros Önkormányzata 2020. évi összevont költségvetéséről szóló …/2020. (…) önkormányzati rendelettervezet hatásait az alábbiakban foglaljuk össze.

1. Társadalmi, gazdasági, költségvetési hatások
A javaslat célja a 2020. évi költségvetés megalkotása, amelynek keretében a tervévre vonatkozó operatív munka pénzügyi feltételeinek biztosítása történik meg. A költségvetési rendelet megalkotását szabályozó jogszabályoknak való megfelelés biztosított. A tervezett bevételek a kiadások fedezetéül szolgálnak, ezzel biztosítva a költéségvetési egyensúlyt. A költségvetési rendelet közvetlen társadalmi hatása nem ismert, közvetett hatások azonban a rendeletben szereplő egyes feladatokon keresztül érvényesülhetnek. A vállalkozások pénzügyi terheire a költségvetési rendelet nincs hatással. Közvetett hatások azonban a rendeletben szereplő egyes feladatokon keresztül érvényesülhetnek. A háztartások pénzügyi terheire a költségvetési rendelet nincs hatással. Közvetett hatások azonban a rendeletben szereplő egyes feladatokon keresztül érvényesülhetnek. A javaslatnak nincs sem közvetett, sem közvetlen hatása egyetlen társadalmi csoportra sem.

2. Környezeti és egészségi következményei
A költségvetési rendelet megalkotásának közvetlen környezeti és egészségi következményei nem ismertek, közvetett hatások azonban a rendeletben érintett feladatokon keresztül érvényesülhetnek.


3. Adminisztratív terheket befolyásoló hatás
A szabályozás újabb adminisztratív terheket nem ró sem a lakosságra, sem az önkormányzatra.



4. A jogszabály megalkotása szükségességének, a jogalkotás elmaradásának várható következményei
Ha a költségvetési rendeletet a képviselő-testület a költségvetési évben legkésőbb március 15-ig nem fogadta el, az átmeneti gazdálkodásról rendeletet alkot, amelyben felhatalmazást ad, hogy a helyi önkormányzat és költségvetési szervei a bevételeiket folytatólagosan beszedhessék, kiadásaikat teljesítsék. Ha a helyi önkormányzat a költségvetési évre vonatkozóan nem rendelkezik elfogadott költségvetéssel, a részére járó egyes támogatások folyósítása az államháztartásról szóló törvényben meghatározottak szerint felfüggesztésre kerül.

5. A jogszabály alkalmazásához szükséges személyi, szervezeti, tárgyi és pénzügyi feltételek
A Fővárosi Önkormányzat és a Főpolgármesteri Hivatal rendelkezik a végrehajtáshoz szükséges szervezeti, személyi és tárgyi feltételekkel. 

Budapest, 2020. február 14.


